Putin respinge ideea respectării armistițiului olimpic în timpul JO de la Paris
Președintele rus Vladimir Putin a dat de înțeles vineri la finalul vizitei sale în China că nu agreează ideea unui armistițiu în războiul din #Ucraina pe durata desfășurării Jocurilor Olimpice de vară de la Paris, dar a afirmat că este dispus să negocieze cu Kievul pe baza acordului de pace nefinalizat în tratativele de pace desfășurate la Istanbul în martie-aprilie 2022, acuzând că a fost atunci 'păcălit' de Occident să-și retragă trupele din nordul Ucrainei în schimbul unei promisiuni că urma să fie semnat acordul.